Выставачны праект задуманы супрацоўнікамі Дзяржаўнага літаратурнага музея Янкі Купалы і рэалізаваны ў шчыльнай супрацы з Нацыянальным архівам Рэспублікі Беларусь. Менавіта экспанаты са збору музея і дакументы з фондаў архіва змаглі пераканаўча адлюстраваць той неадназначны перыяд жыцця і паэта, і Беларусі наогул: Першая сусветная вайна, рэвалюцыі, распад Расійскай імперыі, утварэнне спачатку БНР, а потым — ССРБ.